Mii de bucureşteni parcă abia au aşteptat să se deschidă ghişeele după sărbători. Încă de dimineaţă au format cozi lungi ca să plătească impozite şi taxe locale.

Pentru unii, graba este justificată: dacă nu achită locul de parcare la începutul anului, acesta este considerat liber şi închiriat altcuiva.

Cu totul altfel stau lucrurile în cazul impozitelor: pot fi plătite cu reducere de 10 procente până la sfârşitul lui martie.

Aceste imagini le-am primit de la un telespectator care a renunţat să mai stea la coadă după ce nu a înaintat niciun pas în jumătate de oră.

Dacă aţi fost martorii unui eveniment care poate deveni ştire trimiteţi imagini pe WhatsApp la numărul 0771.100.304. Este important să ne spuneţi numele şi locul de unde transmiteţi.